I 1000-tallet kom byen igjen under kristen bysantinsk kontroll. Byens befolkning bestod no hovedsagelig av kristne armenske innbyggere. I 1080-årene ble byen erobret av tyrkerne, men et armensk opprør 1090-årene gav byen selvstendighet under den armenske fyrste Thoros. Da det første korstog i 1097 nådde frem til området, bad Thoros korsfarerne om hjelp, ettersom han fryktet repressalier fra sine muslimske naboer. Korsfarernes hovedhær valgte imidlertid å dra sørover mot Antiokia ved Orontes, men én enkelt korsfarerleder, Baudouin I de Boulogne, valgte å komme Thoros til hjelp.